Raimonds Jonītis

Raimonds Jonītis (dzimis 1965. gada 5. maijā Rīgā) ir latviešu inženieris, ekonomists un politiķis. Bijis 5. Saeimas deputāts, pārstāvot partiju "Latvijas Ceļš" frakcijas, kā arī Ekonomikas ministrijas parlamentārais sekretārs un Rūpniecības, īpašuma un privatizācijas valsts ministrs.Ministru prezidenta informācija "Latvijas Vēstnesis", laidiens: 22.03.1995., Nr. 44

 Dzīvesgājums 
Absolvējis Latvijas Universitāti 1990. gadā specialitātē ekonomiskās informācijas mehanizētās apstrādes organizācija.

R. Jonītis ir sava konsultāciju uzņēmuma "RJ Konsultācijas" valdes loceklis. Bijis Latvijas Filatēlistu savienības prezidents.

 Politiskā darbība 
1993. gadā R. Jonīti ievēlēja 5. Saeimā no partijas "Latvijas Ceļš" saraksta. 1994. gadā viņš kļuva par Rūpniecības politikas un privatizācijas valsts ministru Māra Gaiļa valdībā. 1995. gadā nesekmīgi kandidēja 6. Saeimas vēlēšanās.

2001. gadā R. Jonītis kļuva par Sabiedrisko pakalpojumu tarifu padomes locekli un priekšsēdētāja vietnieku. Šajā pašā gadā nesekmīgi kandidēja Rīgas domes vēlēšanās.

2007. gadā viņu apstiprināja par Ekonomikas ministrijas valsts sekretāra vietnieku. Šajā pašā gadā R. Jonītis izstājās no partijas "Latvijas Ceļš" un iestājās partijā "Tēvzemei un Brīvībai/LNNK". No šīs partijas saraksta nesekmīgi kandidēja 2009. gada Eiropas Parlamenta vēlēšanās.

2025. gada Rīgas domes vēlēšanās kandidēja no Nacionālās apvienības, bet netika ievēlēts.

 Atsauces 

Kategorija:1965. gadā dzimušie
Kategorija:Rīgā dzimušie
Kategorija:Latvijas ekonomisti
Kategorija:5. Saeimas deputāti